ai4bharat/Pralekha huggingface dataset:
अर्थ मंत्रालय
पंतप्रधानांचे 5 ट्रीलीयन डॉलर्स अर्थव्यवस्थेचे लक्ष्य साध्य करण्यासाठी आर्थिक सर्वेक्षणात धोरणात्मक आराखडा
खाजगी गुंतवणूक, रोजगार, निर्यात आणि मागणी यांचा समावेश असलेले चक्र निर्माण करण्याची आर्थिक सर्वेक्षणात शिफारस
नवी दिल्ली, 4 जुलै 2019
भारताची अर्थव्यवस्था 2025 पर्यंत 5 ट्रीलीयन डॉलर्स . करण्याचे पंतप्रधान नरेंद्र मोदी यांनी ठेवलेले लक्ष्य साध्य करण्याच्या दृष्टीने आर्थिक सर्वेक्षणात धोरणात्मक आराखडा मांडण्यात आला आहे.
केंद्रीय वित्त आणि कंपनी व्यवहार मंत्री निर्मला सीतारामन यांनी 2018- 19 या वर्षासाठीचा आर्थिक सर्वेक्षण अहवाल आज संसदेत मांडला.
2024- 25 पर्यंत भारताची अर्थव्यवस्था 5 ट्रीलीयन डॉलर्स करण्याचे उद्दिष्ट साध्य करण्यासाठी शाश्वत आर्थिक विकासाकडे वाटचाल करण्याची संकल्पना या सर्वेक्षणात मांडण्यात आली आहे. 5 ट्रीलीयन डॉलर्स अर्थव्यवस्थेचे उद्दिष्ट साध्य करण्यासाठी भारताच्या अर्थव्यवस्थेला अधिक गती देऊन 8 टक्के सकल राष्ट्रीय उत्पादन विकास दर राखणे आवश्यक असल्याचे सर्वेक्षणात म्हटले आहे. अर्थव्यवस्थेकडे पाहण्याच्या पारंपरिक दृष्टीकोनापासून फारकत घेत, आर्थिक विकास, मागणी, निर्यात आणि रोजगार निर्मितीला चालना या राष्ट्रीय प्राधान्यांकडे वेगळे प्रश्न म्हणून न पाहता, व्यापक अर्थव्यवस्थेच्या या संकल्पनाकडे परस्परांना पूरक म्हणून या सर्वेक्षणात पाहिले गेले आहे.
2018- 19 आर्थिक सर्वेक्षणात ‘नव्या कल्पनांवर भर’ ही संकल्पना केंद्रस्थानी ठेवण्यात आली आहे.
अनिश्चिततेच्या या युगात, भविष्यकालीन दृष्टी आणि लक्ष्य, ते साध्य करण्यासाठी धोरणात्मक आराखडा आणि साधने या तीन घटकांची आवश्यकता असते. पंतप्रधानांनी यासाठी लक्ष्य ठेवले आहे आणि 2018- 19 च्या सर्वेक्षणात हे लक्ष्य साध्य करण्यासाठीच्या साधनांसह धोरणात्मक आराखडा मांडण्यात आला आहे. जनतेकडे यंत्रमानव म्हणून न पाहता मानव म्हणून पाहणे, करारांच्या अंमलबजावणीसाठी विधी यंत्रणा वृद्धिगत करणे, यासारख्या साधनांची चर्चा करण्यात आल्याचे सर्वेक्षणात नमूद करण्यात आले आहे.
स्त्री-पुरुष समानता,आरोग्यदायी भारत, बचत, कर विषयक पालन, यासारख्या मुद्याबाबत या सर्वेक्षणात वर्तनात्मक अर्थव्यवस्थेतल्या प्रगतीचा उपयोग करण्यात आला आहे. बेटी बचाओ बेटी पढाओ, स्वच्छ भारत अभियान, जन धन योजना यासारखे उपक्रम यशस्वी ठरण्याच्या दृष्टीने वर्तनात्मक बदल घडवण्यासाठी सामाजिक निकषांच्या भूमिकेची दखल या सर्वेक्षणात घेण्यात आली आहे.
B.Gokhale/N.Chitale/D.Rane
(Visitor Counter : 67
राष्ट्रपती कार्यालय
बुद्ध पौर्णिमेच्या पूर्वसंध्येला राष्ट्रपतींकडून शुभेच्छा
नवी दिल्ली, 25 मे 2021
राष्ट्रपती राम नाथ कोविंद यांनी बुद्ध पौर्णिमेच्या पूर्वसंध्येला दिलेल्या संदेशात म्हटले आहे: -
“बुद्ध पौर्णिमेच्या पवित्र प्रसंगी मी सर्व नागरिक आणि जगभरातील भगवान बुद्धाच्या अनुयायांना शुभेच्छा देतो.
भगवान बुद्धाची शिकवण आपल्याला वेदना आणि दुःखापासून मुक्तीच्या मार्गाकडे नेते. त्यांनी लोकांना हिंसाचार आणि अन्यायापासून दूर रहायला शिकवले आणि हा मंत्र आपल्याला शतकानुशतके आदर्श माणूस बनण्यासाठी प्रोत्साहित करत आहे. भगवान बुद्धांचे जीवन अहिंसा, शांती, करुणा आणि मानवतेची सेवा हे आदर्श आणि मानवतेच्या सेवेचे मूर्तिमंत उदाहरण आहेत आणि त्यांच्या शाश्वत शिकवणीने संपूर्ण जगात मानवी संस्कृती विकसित करण्यात खोलवर प्रभाव पाडला आहे.
आपल्याला कोविड -19 महामारीच्या रूपाने अभूतपूर्व संकटाचा सामना करावा लागला आहे. बुद्ध पौर्णिमेच्या या पवित्र सणानिमित्त, मी प्रार्थना करतो की आपल्या ऐक्यातून आणि सामूहिक संकल्पातून आपण या महामारीतून यशस्वीपणे बाहेर पडू आणि अधिकाधिक लोकांच्या कल्याणासाठी पुढे वाटचाल सुरु ठेवू या. ”
राष्ट्रपतींचा संदेश पाहण्यासाठी कृपया येथे क्लिक करा
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 138
दूरसंचार आणि माहिती तंत्रज्ञान मंत्रालय
टपाल कार्यालयातील काउंटरवर 25 रूपये प्रति ध्वज दराने राष्ट्रीय ध्वज विक्रीसाठी ऑनलाइन ऑर्डर सुविधा उपलब्ध
मुंबई, 3 ऑगस्ट 2022
स्वातंत्र्याचा अमृत महोत्सव आणि "हर घर तिरंगा" मोहिमेअंतर्गत देशातील सर्व टपाल कार्यालयातील काउंटरवर 25/-रुपये प्रति ध्वज दराने राष्ट्रीय ध्वज विक्रीसाठी उपलब्ध करण्यात आले आहेत. epostoffice@indiapost.gov.in या संकेतस्थळावरही ध्वजांची ऑनलाइन ऑर्डर देता येईल. ध्वज खरेदी करण्यासाठी नागरिकांनी जवळच्या टपाल कार्यालयाशी संपर्क साधावा.
2022 च्या स्वातंत्र्य दिनाच्या निमित्ताने टपाल कार्यालयाने हा उपक्रम सुरू करायचा निर्णय घेतला आहे. लोकांच्या हृदयात देशभक्तीची भावना जागृत करणे आणि राष्ट्र उभारणीसाठी ज्यांनी अथक परिश्रम घेतले त्यांच्या योगदानाची आठवण करून देणे यासाठी टपाल विभाग हा उपक्रम राबवत आहे. नागरिकांना हर घर तिरंगा अंतर्गत येत्या 13 ते 15 ऑगस्ट या कालावधीत सर्व नागरिकांना त्यांच्या घरी राष्ट्रध्वज फडकावण्यास प्रोत्साहित करणे अशी यामागची संकल्पना आहे.
टपाल विभागाने देशाच्या कानाकोपऱ्यात असलेली आपली व्यापक पोहोच यंत्रणा आणि मनुष्यबळाचा वापर करून या मोहिमेचे महत्त्व नागरिकांपर्यंत पोहोचवून त्यांचे प्रबोधन करण्याचे ठरवले आहे.PIB Mumbai | S.Kane/P.Jambhekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 268
पंतप्रधान कार्यालय
पंतप्रधान नरेंद्र मोदी यांचा उद्या राष्ट्राला उद्देशून संदेश
नवी दिल्ली, 13 एप्रिल 2020
पंतप्रधान नरेंद्र मोदी उद्या म्हणजेच 14 एप्रिल 2020 रोजी सकाळी 10 वाजता राष्ट्राला उद्देशून संदेश देणार आहेत.
पंतप्रधान कार्यालयाने ट्विटरच्या माध्यमातून ही माहिती दिली आहे. @narendramodi
B.Gokhale/R.Aghor/D.Rane
(
सांस्कृतिक मंत्रालय
भद्राचलम मंदिर समूह आणि रामप्पा मंदिर येथे तीर्थक्षेत्र पायाभूत सुविधांच्या विकासकामांची राष्ट्रपतींनी केली पायाभरणी
भद्राचलम येथे सम्माक्का सरलम्मा जनजाती पुजारी संमेलनाचे केले उद्घाटन
तेलंगणातील कोमाराम भीम आसिफाबाद आणि महबूबाबाद जिल्ह्यांमधील एकलव्य आदर्श निवासी शाळांचे आभासी माध्यमातून केले उद्घाटन
नवी दिल्ली, 28 डिसेंबर 2022
राष्ट्रपती द्रौपदी मुर्मु यांनी आज  भद्राचलम येथे प्रसाद योजनेअंतर्गत भद्राचलम समूहाच्या मंदिरांमध्ये तीर्थक्षेत्र सुविधांच्या विकासकामांची पायाभरणी केली. त्यानंतर, त्यांनी भद्राचलम येथे वनवासी कल्याण परिषद-तेलंगणाच्या वतीने आयोजित सम्मक्का सरलम्मा जनजाती पुजारी संमेलनाचे उद्घाटन केले आणि तेलंगणातील कोमाराम भीम आसिफाबाद आणि महबूबाबाद जिल्ह्यातील आदिवासी व्यवहार मंत्रालयाच्या एकलव्य आदर्श निवासी शाळांचे आभासी माध्यमातून उद्घाटन केले.
तेलंगणातील प्रसिद्ध मंदिरांना लाखो भाविक भेट देतात. देशी-विदेशी पर्यटकांमध्ये यात्रेकरूंची संख्या मोठी आहे, अशाप्रकारे देशांतर्गत पर्यटन वाढवण्यात तीर्थक्षेत्र पर्यटनाचा मोठा वाटा आहे, ,असे उपस्थितांना संबोधित करताना राष्ट्रपतींनी नमूद केले. पर्यटनामुळे लोकांच्या उपजीविकेच्या संधी आणि उत्पन्न वाढते आणि स्थानिक अर्थव्यवस्था देखील बळकट होते, असे त्या म्हणाल्या. 'प्रसाद' योजनेंतर्गत तीर्थक्षेत्रांचा विकास करून आध्यात्मिक आणि सांस्कृतिक पर्यटनाला चालना दिल्याबद्दल राष्ट्रपतींनी पर्यटन मंत्रालयाची प्रशंसा केली.
आपल्या समाजाच्या आणि देशाच्या सर्वांगीण विकासासाठी प्रगतीच्या सर्व पैलूंमध्ये महिलांचा सक्रीय सहभाग आवश्यक आहे, असे राष्ट्रपतींनी सांगितले. महिलांना आर्थिक सक्षमीकरणाच्या दिशेने पुढे नेण्यासाठी वनवासी कल्याण परिषद विकास केंद्रे चालवत आहे, ही समाधानाची बाब आहे, असे त्या म्हणाल्या. ग्रामीण विकासाबाबत जनजागृती करण्यासाठी वनवासी कल्याण परिषद आदिवासी भागात शिबिरे आयोजित करत आहे. अशा कल्याणकारी आणि विकासात्मक उपक्रमांसाठी त्यांनी परिषदेचे कौतुक केले.
त्यानंतर, राष्ट्रपतींनी वारंगल जिल्ह्यातील रामाप्पा मंदिराला  भेट दिली.तिथे त्यांनी पर्यटन पायाभूत सुविधांच्या विकास कामांची आणि कामेश्वरालय मंदिराच्या जीर्णोद्धार प्रकल्पाची पायाभरणी केली.
राष्ट्रपतींचे भाषण वाचण्यासाठी येथे क्लिक करा
For More details about EMRS:
https://static.pib.gov.in/WriteReadData/userfiles/file/NoteonEMRSInaugurationinTelangana2812CF53.pdf
तेलंगणाच्या राज्यपाल डॉ.  तमिलिसाई सुंदरराजन, केंद्रीय पर्यटन, संस्कृती आणि ईशान्य क्षेत्र विकास मंत्री जी. किशन रेड्डी, तेलंगणाचे परिवहन मंत्री पुव्वाडा अजय कुमार, आणि महबूबाबादचे खासदार मलोथ कविता भद्राचलम येथील कार्यक्रमाला उपस्थित होते.S.Patil/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 92
खाण मंत्रालय
खनिज उत्खननात अधिकाधिक खाजगी कंपन्यांना आकर्षित करण्यासाठी सरकार उत्सुक- केंद्रीय कोळसा आणि खाण मंत्री प्रल्हाद जोशी
नवी दिल्ली, 23 ऑगस्ट 2022
केंद्र सरकार अधिकाधिक खाजगी उद्योजकांना खनिज उत्खननाकडे आकर्षित करण्यासाठी निरंतर प्रयत्न करत आहे, असे केंद्रीय कोळसा, खाण आणि संसदीय कामकाज मंत्री प्रल्हाद जोशी यांनी आज सांगितले.
ड्रोन आणि इतर अत्याधुनिक तंत्रज्ञानाचा वाढीव वापर करून पर्यावरणावर प्रतिकूल परिणाम न होता खनिज उत्खनन केले जाईल, असेही ते म्हणाले. नॅशनल मिनरल डेव्हलपमेंट कॉर्पोरेशन , पोलाद मंत्रालय, खाण मंत्रालय आणि फेडरेशन ऑफ इंडियन चेंबर ऑफ कॉमर्स ॲण्ड इंडस्ट्रिड  यांच्या वतीने आयोजित "भारतीय खनिजे आणि धातू उद्योग - 2030 च्या दिशेने संक्रमण आणि व्हिजन 2047" या विषयावरच्या दोन दिवसीय आंतरराष्ट्रीय परिषदेला ते संबोधित करत होते.
व्यावसायिक कोळसा खाणीचा लिलाव करून गेल्या वर्षी 25000 कोटीं रूपयांचा अतिरिक्त महसूल जमा झाला असून महसूल निर्मितीमध्ये ओडिशा राज्य पहिल्या स्थानावर आहे. भारतीय भूगर्भीय सर्वेक्षण  ने नवीन काळातील खनिजांच्या शोधावर लक्ष केंद्रित करण्याचे आवाहन त्यांनी केले. खाण क्षेत्रात अलीकडच्या काळात सुरू करण्यात आलेल्या काही सुधारणांचा जोशी यांनी उल्लेख केला. कोळशाच्या बंदिस्त खाणींमधील उत्खननातून झालेले उत्पादन गेल्या आर्थिक वर्षात 89 दशलक्ष टन झाले. त्या तुलनेत यावर्षी हे उत्पादन 140 दशलक्ष टनांपर्यंत पोहोचण्याची अपेक्षा आहे. या आर्थिक वर्षात एकूण कोळसा उत्पादन 900 दशलक्ष टन होण्याची शक्यता आहे, अशी माहिती जोशी यांनी पुढे दिली.
खनिज उत्खननाला अधिक चालना देण्यासाठी नॅशनल मिनरल एक्सप्लोरेशन ट्रस्ट  ही स्वायत्त संस्था स्थापन केली आहे, असेही त्यांनी सांगितले.
S.Kane/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 139
पंतप्रधान कार्यालय
पंतप्रधान नरेंद्र मोदी यांच्या हस्ते वाराणसी मध्ये दीन दयाळ हस्तसंकुल येथे उत्कृष्टता केंद्राचे उद्घाटन
नवी दिल्ली, 22 जानेवारी 2019
पंतप्रधान नरेंद्र मोदी यांनी वाराणसीमध्ये दीन दयाळ हस्तसंकुल येथे उत्कृष्टता केंद्राचे आज उद्घाटन केले.
प्रवासी भारतीय दिनाच्या उद्घाटनानंतर पंतप्रधान सरळ उत्कृष्टता केंद्र उद्घाटन स्थळावर पोहोचले आणि 55 विभागांच्या उत्कृष्टता केंद्राचे बटन दाबून अनावरण केले. ही इमारत या क्षेत्रातील हस्तकलेसाठी अर्पण करण्यात आली आहे.
दीन दयाळ हस्तसंकुलच्या ॲम्पी थेटरच्या आधी पंतप्रधानांनी वस्त्रोद्योग प्रदर्शनीतल्या विविध गॅलरींना भेट दिली. त्यावेळी पंतप्रधानांनी ‘काशी: द युनिव्हर्स ऑफ क्राफ्टस अँड टेक्सटाइल्स’ आणि ‘इंडियन टेक्सटाइल्स : हिस्ट्री, स्प्लेंडोर, ग्रँड्युअर’ या दोन पुस्तकांचे प्रकाशन केले.
त्यांनी वाराणसी मधील चौका घाट येथे एकात्मिक वस्त्रोद्योग कार्यालय इमारतीचे उद्घाटन बटन दाबून केले.
B.Gokhale/D. Rane
(Visitor Counter : 58
पंतप्रधान कार्यालय
पंतप्रधान मोदी बँका आणि एनबीएफसीच्या हितधारकांबरोबर सामूहिक चर्चेत सहभागी होणार
पंतप्रधान मोदी उद्या संध्याकाळी बँका आणि बिगर बँकिंग वित्तीय संस्थांमधील हितधारकांबरोबर भविष्यासाठी कल्पना आणि रुपरेषेबाबत व्यापक चर्चा करणार आहेत.
चर्चेच्या मुद्द्यांमध्ये पत उत्पादने आणि सेवेसाठी कार्यक्षम मॉडेल्स, तंत्रज्ञानाद्वारे आर्थिक सबलीकरण, वित्तीय क्षेत्राची स्थिरता आणि शाश्वतता यासाठी धोरणात्मक पद्धती यांचा समावेश आहे.
वित्तपुरवठा संबंधी पायाभूत सुविधा, शेती, एमएसएमईसह स्थानिक उत्पादन याद्वारे भारताच्या आर्थिक वाढीत योगदान देण्यात बँकिंग क्षेत्र महत्त्वाची भूमिका बजावते. तंत्रज्ञानाद्वारे वित्तीय सबलीकरणामध्ये आर्थिक समावेशकता मोठी भूमिका पार पाडू शकेल.
सरकारमधील वरिष्ठ अधिकारीही या संवादात सहभागी होतील.
अर्थ मंत्रालय
आयकर विवरणपत्र दाखल करण्यास मुदतवाढ
नवी दिल्ली, 23 जुलै 2019
2019-20 या मूल्यमापन वर्षासाठी काही विशिष्ट श्रेणीतील करदात्यांना आयकर विवरणपत्र दाखल करण्यासाठी 31 जुलै 2019 पर्यंत असलेली मुदत वाढवण्यात आली असून ही मुदत 31 ऑगस्ट 2019 करण्यात आली आहे. केंद्रीय प्रत्यक्ष कर मंडळाने याबाबत विचार करून हा निर्णय घेतला आहे.
S.Tupe/S.Patil/P.Malandkar
(Visitor Counter : 85
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 11 जुलै 2022
|
|
- 198.88 cr vaccine doses have been administered so far under Nationwide Vaccination Drive
- India's Active caseload currently stands at 1,30,713
- Active cases stand at 0.30%
- Recovery Rate currently at 98.50%
- 14,629 recoveries in the last 24 hours increases Total Recoveries to
4,29,83,162
- 16,678 new cases recorded in the last 24 hours
- Daily positivity rate 
- Weekly Positivity Rate 
- 86.68 cr Total Tests conducted so far; 2,78,266 tests conducted in the last 24 hours
#Unite2FightCorona #IndiaFightsCorona
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड-19 प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 198 कोटी 88 लाखांचा  टप्पा ओलांडला आहे. देशभरात 2,60,96,863 सत्रांच्या आयोजनातून हे उद्दिष्ट साध्य करण्यात आले.
16 मार्च 2022 रोजी देशातील 12 ते 14 वर्ष वयोगटातील मुलामुलींसाठीची कोविड-19 प्रतिबंधक लसीकरण मोहीम सुरु झाली. आतापर्यंत 3 कोटी 74 लाखांहून अधिक  किशोरवयीनांना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याचे अभियान देखील 10 एप्रिल 2022 पासून सुरु करण्यात आले आहे.
भारतातील कोविड सक्रीय रुग्णसंख्या आता 1,30,713 इतकी आहे, देशातील आतापर्यंतच्या एकूण कोविड बाधितांच्या तुलनेत ही सख्या 0.30% आहे.
परिणामी, भारतातील रोगमुक्ती दर आता 98.50% झाला आहे. गेल्या 24 तासांत 14,629 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,29,83,162 झाली आहे.
गेल्या 24 तासांत, देशात नव्या 16,678 कोविड ग्रस्त रुग्णांची नोंद झाली.
गेल्या 24 तासांत देशात कोविड संसर्ग तपासण्यासाठी एकूण 2,78,266 चाचण्या करण्यात आल्या. देशात आतापर्यंत एकंदर 86 कोटी 68 लाखांहून अधिक  चाचण्या करण्यात आल्या आहेत.
देशात साप्ताहिक पॉझिटीव्हिटी दर सध्या 4.18% आहे आणि दैनंदिन पॉझिटीव्हिटी दर 5.99%.इतका नोंदला गेला आहे.
इतर अपडेट्स :-
S.Patil/P.Malandkar
(Visitor Counter : 122
पंतप्रधान कार्यालय
बाबू जगजीवन राम यांच्या जयंतीनिमित्त पंतप्रधानांनी वाहिली आदरांजली
माजी उपपंतप्रधान बाबू जगजीवन राम जी यांच्या जयंतीनिमित्त पंतप्रधान नरेंद्र मोदी यांनी त्यांना आदरांजली वाहिली आहे.
एका ट्विटमध्ये पंतप्रधान म्हणाले;
"स्वातंत्र्य संग्रामात सक्रिय सहभाग असलेले स्वातंत्र्यसैनिक माजी उपपंतप्रधान बाबू जगजीवन राम यांना त्यांच्या जयंतीनिमित्त विनम्र अभिवादन. समाजातील वंचित घटकांना विकासाच्या मुख्य प्रवाहाशी जोडण्याचे त्यांचे प्रयत्न नेहमीच प्रेरणादायी राहतील.
वाणिज्य आणि उदयोग मंत्रालय
गोव्यात आयोजित तिसऱ्या बैठकीसाठी स्टार्टअप 20 प्रतिबद्धता गट सज्ज
धोरणाच्या परिपत्रकाच्या मसुद्यावर सहमती निर्माण करण्यावर बैठकीमध्ये भर दिला जाणार
पणजी, 1 जून 2023
भारताच्या जी -20 अध्यक्षतेखाली स्टार्टअप 20 प्रतिबद्धता गट कार्यरत असून गोव्यात तिसरी बैठक आयोजित करण्यासाठी सज्ज आहे.
या बैठकीसाठी जी -20 देशांचे आंतरराष्ट्रीय प्रतिनिधी आणि भारतीय प्रतिनिधी 2 जून रोजी गोव्यात दाखल होणार आहेत.
स्टार्टअप 20 प्रतिबद्धता गट या महत्त्वपूर्ण बैठकीला उपस्थित राहणाऱ्या सर्व प्रतिनिधींचे हार्दिक स्वागत करतो. भारताच्या जी-20 अध्यक्षतेखालील , स्टार्टअप20 ही सहकार्य वाढवण्याची, विचार विनिमय करण्याची आणि जागतिक स्तरावर स्टार्टअप आणि उद्योजकतेचे भविष्य घडवण्याची प्रमुख संधी आहे.
सामूहिक संकल्पासाठी संस्कृत शब्द असलेल्या "संकल्पना" या भावनेचा स्वीकार करून हा गट आंतरराष्ट्रीय प्रतिनिधी आणि भारतीय स्टार्टअप व्यवस्थेच्या अनुभवी सदस्यांना एकत्र आणतो , सहयोग आणि माहितीची देवाणघेवाण वाढवतो.
स्टार्टअप20 ने अलीकडेच प्रकाशित केलेल्या आणि जनतेचे अभिप्राय मागवलेल्या धोरणाच्या परिपत्रकाच्या मसुद्यावर एकमत निर्माण करणे हे या बैठकीच्या केंद्रस्थानी आहे. या बैठकीमध्ये स्टार्टअप प्रदर्शन , स्टार्टअप20 एक्स मालिकेचा एक भाग म्हणून उत्कंठावर्धक चर्चा, सांस्कृतिक अनुभव आणि दस्तऐवजात नमूद केलेल्या कल्पनांच्या अंमलबजावणी आणि फायद्यांवर चर्चा होईल. या बैठकीला राज्य, केंद्र आणि आंतरराष्ट्रीय स्तरावरील मान्यवर उपस्थित राहतील, त्यामुळे या बैठकीचे महत्त्व आणखी वाढणार आहे.
याशिवाय, गोवा संकल्पना कार्यक्रमामध्ये विविध उत्साहवर्धक सत्रे असतील यात अंतिम धोरण परिपत्रकावर कृती दलाद्वारे सादरीकरणे, जवळच्या देशांशी चर्चा , बंद दाराआड बैठका इत्यादीचा समावेश आहे. ही सत्रे सर्व जी 20 राष्ट्रांमधील स्टार्टअप्स आणि उद्योजकतेच्या भविष्याला आकार देतील अशा उत्कंठावर्धक चर्चेसाठी, सहकार्याला चालना देण्यासाठी आणि पुढाकार घेण्यासाठी एक व्यासपीठ प्रदान करतील.
शिवाय, मंत्रमुग्ध करणाऱ्या सांस्कृतिक कार्यक्रमासह एक भव्य स्नेहभोजनाचा कार्यक्रम आयोजित केला असून यामुळे प्रतिनिधींना परस्परांना जाणून घेण्याची संधी मिळेल आणि विलोभनीय गोव्यामध्ये होत असलेली ही बैठक प्रतिनिधींसाठी आनंददायी ठरेल.
शिवाय, आर्थिक वृद्धी आणि विकासाला चालना देण्यासाठी स्टार्टअप्स बजावत असलेली महत्त्वाची भूमिका स्टार्टअप 20 अधोरेखित करेल. जागतिक आर्थिक विकासाला चालना देणे, आंतरराष्ट्रीय सहकार्य वाढवणे आणि जागतिक आव्हानांना तोंड देणे हे त्याचे उद्दिष्ट आहे.विविध प्रतिबद्धता उपक्रमांद्वारे,स्टार्ट अप 20 स्टार्टअप आणि उद्यमशीलता यासह महत्त्वाच्या मुद्द्यांवर संवाद आणि सहयोगाला प्रोत्साहन देते.
S.Patil/S.Chvan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 103
गृह मंत्रालय
अडकून पडलेल्या स्थलांतरित मजुरांच्या वाहतुकीसंदर्भात पाळावयाचे नियम आणि सूचना जारी
नवी दिल्ली, 19 एप्रिल 2020
कोविड-19 विषाणूच्या प्रसारामुळे उद्योग, शेती, बांधकाम आणि इतर क्षेत्रात काम करणारे कामगार आपापल्या कामाच्या ठिकाणाहून बाहेर पडले आहेत आणि त्यांना राज्य / केंद्रशासित प्रदेश सरकारद्वारे चालविण्यात येत असलेल्या मदत / निवारा शिबिरात ठेवण्यात आले आहे. 20 एप्रिल 2020 पासून एकत्रित सुधारित मार्गदर्शक सूचनांमध्ये नियंत्रित क्षेत्राच्या बाहेर अतिरिक्त नवीन उपक्रमांना परवानगी देण्यात आली असल्यामुळे या कामगारांना औद्योगिक, उत्पादन, बांधकाम, शेती आणि मनरेगाच्या कामांमध्ये सहभागी करून घेता येईल.
29 मार्च 2020, 15 एप्रिल 2020 आणि 16 एप्रिल 2020 रोजीच्या गृह मंत्रालयाच्या आधीच्या आदेशांच्या अनुषंगाने राज्य / केंद्रशासित प्रदेशांमध्ये अडकलेल्या कामगारांच्या वाहतुकीसाठी पाळावयाचे नियम आणि सूचना  मंत्रालय / विभाग, राज्य / केंद्रशासित प्रदेश सरकारे आणि राज्य / केंद्रशासित प्रदेश प्राधिकरण यांना कठोर अंमलबजावणीच्या निर्देशांसह जारी करण्यात आले आहेत.
राज्य / केंद्रशासित प्रदेशामध्ये त्यांना नेणे-आणणे सुलभ करण्यासाठी, पुढील मार्गदर्शक तत्त्वांचे पालन करण्यात यावे -
- सध्या राज्य / केंद्रशासित प्रदेशांमधील मदत / निवारा शिबिरांमध्ये वास्तव्याला असलेल्या स्थलांतरित मजुरांची संबंधित स्थानिक प्राधिकरणाकडे नोंदणी करावी आणि विविध प्रकारच्या कामांसाठी त्यांची योग्यता पारखून घेण्यासाठी त्यांची कौशल्य चाचणी केली जावी.
- जर स्थलांतरितांच्या एखाद्या गटाला सध्या ते ज्या राज्यात आहेत, तिथल्या त्यांच्या कामाच्या ठिकाणी परत जायची इच्छा असेल तर त्यांची तपासणी करावी आणि जर त्यांच्यात लक्षणे आढळली नाही तर त्यांना त्यांच्या संबंधित कामाच्या ठिकाणी पाठवण्यात यावे
- हे लक्षात घ्यावे की सध्या राहत असलेल्या राज्य / केंद्रशासित प्रदेशांच्या बाहेर कामगारांची ने-आण होणार नाही.
- बसमधून प्रवास करताना आरोग्य अधिकाऱ्यांच्या मार्गदर्शक सूचनांनुसार सुरक्षित शारिरीक अंतराचे नियम पाळले जातील आणि वाहतुकीसाठी वापरल्या जाणाऱ्या बसेसचे निर्जंतुकीकरण झाले आहे हे सुनिश्चित केले जाईल.
- 15 एप्रिल 2020 रोजी जारी एकत्रित सुधारित मार्गदर्शक सूचनांअंतर्गत जारी करण्यात आलेले कोविड-19 व्यवस्थापनाच्या राष्ट्रीय निर्देशांचे काटेकोरपणे पालन केले जाईल.
- स्थानिक प्रशासन त्यांच्या प्रवासाच्या कालावधीत अन्न आणि पाणी इत्यादी सुविधा पुरवेल.
आदेश पाहण्यासाठी येथे क्लिक करा
U.Ujgare/S.Kane/D.Rane
(
रेल्वे मंत्रालय
मुंबईत अंधेरी स्थानकाजवळ पादचारी पुलाचा काही भाग रेल्वे रुळांवर कोसळला
जीवितहानी नाही, 5 जण जखमी
गोरेगाव ते वांद्रे स्थानकांदरम्यान पश्चिम उपनगरीय रेल्वे वाहतूक विस्कळीत
(नवी दिल्ली, 3 जुलै 2018
मुंबईत अंधेरी स्थानकाजवळ आज सकाळी साडेसातच्या सुमाराला पादचारी पुलाचा भाग रेल्वे रुळांवर कोसळला. गोरेगाव आणि वांद्रे स्थानकांदरम्यान अप आणि डाऊन मार्गावरची वाहतूक ठप्प झाली आहे. या दुर्घटनेत 5 जण जखमी झाले असून त्यांना कुपर रुग्णालयात दाखल करण्यात आले आहे. रेल्वे डॉक्टरांचे विशेष पथक जखमींवर उपचार करत आहे. या दुर्घटनेत ओव्हरहेड वायर्सचंही नुकसान झाले आहे. राष्ट्रीय आपत्ती प्रतिसाद दल, आपत्ती व्यवस्थापन पथक, अग्निशमन दल, पश्चिम रेल्वेचे अतिरिक्त महाव्यवस्थापक, विभागीय रेल्वे व्यवस्थापक आणि रेल्वेचे अन्य वरिष्ठ अधिकारी घटनास्थळी दाखल झाले आहेत. विरार ते गोरेगाव आणि वांद्रे ते चर्चगेट दरम्यान रेल्वे वाहतूक सुरू आहे. बोरीवली आणि वांद्रे स्थानकांदरम्यान खोळंबलेल्या प्रवाशांसाठी पश्चिम रेल्वेने 27 बसेसची व्यवस्था केली आहे.
अंधेरी-विलेपार्ले दरम्यान हार्बर मार्गावर दुपारी 2 वाजता रेल्वे वाहतुकीला मंजुरी मिळण्याची शक्यता असून त्यानंतर गोरेगाव-चर्चगेट आणि गोरेगाव-सीएसएमटी दरम्यान गाड्या धावतील. अप आणि डाऊन जलद मार्गावरची वाहतूक संध्याकाळी 6 नंतर तर धीम्या मार्गावरची वाहतूक मध्यरात्री सुरू होईल. या दुर्घटनेमुळे लांब पल्ल्याच्या गाड्यांवर परिणाम झाला असून काही गाड्यांचे मार्ग बदलण्यात आले आहेत.
रेल्वेचे हेल्पलाईन क्रमांक
अंधेरी- 022 67630054
चर्चगेट – 022 67622540
बोरीवली – 022 67634053
मुंबई सेंट्रल – 022 67644257
सुरत – 0261 2401791
N.Sapre/S.Kane/P.Kor
पंतप्रधान कार्यालय
फ्रान्सच्या अध्यक्षपदी इमॅन्युएल मॅक्रॉन यांची फेरनिवड झाल्याबद्दल पंतप्रधानांनी केले अभिनंदन
नवी दिल्ली, 25 एप्रिल 2022
फ्रान्सच्या अध्यक्षपदी फेरनिवड झाल्याबद्दल इमॅन्युएल मॅक्रॉन यांचे पंतप्रधान नरेंद्र मोदी यांनी अभिनंदन केले आहे.
एका ट्विटमध्ये पंतप्रधान म्हणाले;
"फ्रान्सच्या अध्यक्षपदी फेरनिवड झाल्याबद्दल माझे मित्र @EmmanuelMacron यांचे अभिनंदन ! भारत-फ्रान्स धोरणात्मक भागीदारी अधिक दृढ करण्यासाठी यापुढेही एकत्र काम करण्यास मी उत्सुक आहे."Jaydevi PS/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधानांनी तंत्रज्ञान समुदायाला आत्मनिर्भर भारत अॅप नवोन्मेष आव्हानात सहभागी होण्याचे केले आवाहन
पंतप्रधान नरेंद्र मोदी यांनी तंत्रज्ञान समुदायाला आत्मनिर्भर भारत अॅप नवोन्मेष आव्हानात सहभागी होण्याचे आवाहन केले आहे.
लिंक्डइनवर प्रकाशित झालेल्या पोस्टमध्ये पंतप्रधानांनी भारतातील उत्साहवर्धक तंत्रज्ञान आणि स्टार्ट अप वातावरण आणि विविध क्षेत्रात तंत्रज्ञानावर आधारित उपाय म्हणून तरुणांनी कशी उत्कृष्ट कामगिरी केली याचा उल्लेख केला. ते म्हणाले की, स्वदेशी अॅप्सचा शोध लावून त्याचा विकास आणि जाहिरात करण्यासाठी स्टार्ट-अप आणि तंत्रज्ञान क्षेत्रात खूप उत्साह आहे. राष्ट्र आत्मनिर्भर भारत निर्मितीच्या दिशेने वाटचाल करीत असताना, स्थानिक बाजारपेठांबरोबरच जागतिक बाजारपेठेत स्पर्धा करू शकतील असे अॅप्स विकसित करण्यासाठी त्यास दिशा आणि गती देण्याची ही चांगली संधी आहे असेही पंतप्रधान म्हणाले.
हे उद्दीष्ट लक्षात ठेवून, अटल नवोन्मेष अभियानासह इलेक्ट्रॉनिक्स आणि माहिती तंत्रज्ञान मंत्रालयाने आत्मनिर्भर भारत अॅप नवोन्मेष आव्हान घेऊन आले आहे जे सध्याच्या अॅप्सची जाहिरात करणे आणि नवीन अॅप्सचा विकास करणे या दोन मार्गांवर कार्यरत आहे. हे आव्हान अधिक लोकाभिमुख बनविण्यासाठी सरकार आणि तंत्रज्ञानाच्या सदस्यांद्वारे संयुक्तपणे त्याची कार्यवाही होईल.
ई-लर्निंग, वर्क-फ्रॉम-होम, गेमिंग, व्यवसाय, करमणूक, कार्यालयीन सुविधा आणि सोशल नेटवर्किंग या विभागांमध्ये अस्तित्त्वात असलेली अॅप्स आणि व्यासपीठाना प्रोत्साहन देण्यासाठी सरकार मार्गदर्शन, सहकार्य आणि समर्थन प्रदान करेल. आघाडीच्या फळीतील दर्जेदार अॅप्स ओळखण्यासाठी पहिला मार्ग मिशन मोडमध्ये कार्य करेल आणि सुमारे एक महिन्यात काम पूर्ण करेल. नवीन अॅप्स आणि व्यासपीठे विकसित करण्यासाठी, त्याच्या प्रतिकृती तयार करून त्याला बाजारपेठ मिळवून देण्यासाठी दुसऱ्या मार्गाचा उपयोग करण्यात येईल.
पंतप्रधानांनी लिहिले आहे कि या आव्हानाचा परिणाम म्हणजे विद्यमान अॅप्सना त्यांचे लक्ष्य प्राप्त करण्यासाठी अधिक चांगली दृश्यमानता आणि स्पष्टता देणे आणि संपूर्ण आयुष्यामध्ये मार्गदर्शक, तंत्रज्ञानाचे समर्थन आणि प्रशिक्षण यांच्या सहाय्याने तंत्रज्ञान विषयक समस्यांवर उपाय शोधण्यासाठी तंत्रज्ञानाधारित उत्पादने तयार करणे.
पंतप्रधानांनी कल्पना सामायिक केल्या आणि विचारणा केली की पारंपारिक भारतीय खेळ अधिक लोकप्रिय करण्यास तंत्रज्ञान मदत करू शकेल का?, लोकांचे पुनर्वसन किंवा समुपदेशन करण्यात मदत करण्यासाठी अॅप्स विकसित करता येऊ शकतात का किंवा शिकण्यासाठी, गेमिंग इत्यादींसाठी योग्य वयोगटातील लक्ष्यित आणि स्मार्ट प्रवेशासह अॅप्स विकसित होऊ शकतात का? तंत्रज्ञान समुदायाने सहभाग घेऊन आत्मनिर्भर अॅप वातावरण तयार करण्यास मदत करावी असे आवाहन त्यांनी केले.